Nafarroako Parlamentuko Eledunen Batzarrak, 2020ko ekainaren 29an egindako bilkuran, ondoko adierazpena onetsi zuen:

“Nafarroako Parlamentuko Mahaiak erabaki du,

– Gaitzespen eta errefusa erabatekoena adierazten du terrorismoaren apologia jendaurrean erakustearen aurrean, horixe izan baita ordezkari demokratiko baten, Tomás Caballeroren, hiltzailearen figura aldarrikatzea.

– Indar demokratikoek beren konpromisoa berresten dute ETA talde terroristaren legatuaren gizarte-porrota lortzeko, bai eta haren izuaren, totalitarismoaren eta minaren estigma irudikatu zuen guztiarena ere.

– ETA talde kriminalaren biktima errugabeei hainbesteko mina egiten dieten terroristekiko babes ekintza horiek eragozteko eta haien egileak zigortzeko beharrezkoak diren lege-ekintza guztiak eskatzen eta babesten ditu.

– Tomas Caballeroren senitartekoei eta terrorismoaren biktima guztiei Nafarroako Parlamentuaren babesa eta elkartasuna berrestea, hain arbuiagarriak diren ekintzek –eta horixe da hiltzaileei publikoki babesa erakustea– berriz ere kolpatu baitituzte” (10-20/DEC-00055).

Iruñean, 2020ko ekainaren 29an

Lehendakaria: Unai Hualde Iglesias